Både norske, nordiske, svenske, danske, amerikanske kostholdsråd, samt råd i flere andre land har samme, gjentagende mønster: Spis mer plantebasert og reduser forbruket av kjøtt, fete meieriprodukter, egg, sukker og hvitt mel, og spis mer av sunn mat som grønnsaker, grovkorn, belgvekster, frukt, nøtter, frø og bær.
Man kan lure på følgende: Hvordan hadde kostrådene vært hvis det ikke var vanlig å spise eller produsere kjøtt, egg og meieriprodukter i Norge?
OBS: Riktig kosthold erstatter ikke oppfølging eller behandling foreskrevet av din fastlege eller en annen lege som følger deg opp. All endring i den foreskrevne behandlingen skal skje i samråd med din lege.
Plantebasert kosthold er spesielt gunstig ved diabetes. Både norske og svenske helsemyndigheter anbefaler at belgvekster som linser, bønner og erter skal danne basisen i kosten ved diabetes. Belgvekster inneholder nesten utelukkende sakte karbohydrater og mye fiber, noe som gir et mer stabilt blodsukker. Flere studier viser samtidig at både egg som matvare og kolesterol som næringsstoff kan øke risiko for både utvikling av diabetes type to og risiko for å utvikle hjerte- og karsykdom hvis man allerede har fått diabetes.
Mat fra planteriket har som regel lavere energitetthet enn mat fra dyreriket som bl.a. pølser, fete meieriprodukter og kjøttprodukter. Søte drikker, fine bakevarer og godteri bør også begrenses, siden disse bidrar med lite næringsstoffer og mye «tomme» kalorier.
Overvekt og fedme er en selvstendig risikofaktor for utvikling av flere sykdommer, bl.a. diabetes type to, hjerte- og karsykdommer og visse typer kreft.
Et sunt kosthold er ikke garanti for at du unngår kreft, men et sunt kosthold kan redusere din risiko for å få kreft. Les her om kosthold og kreft
Samtidig kan animalske produkter, og først og fremst bearbeidet kjøtt og rødt kjøtt, øke din risiko for å få kreft. Verdens ledende kreftforskere farråder å spise bearbeidet kjøtt selv i små mengder
Er man under behandling for kreft, bør man følge anbefalinger behandlende lege har gitt og ikke forsøke radikale kostendringer. Det er viktig å ikke forsøke å gå ned i vekt når du er under behandlig for kreft – både kurativ og palliativ behandling.